Solar Eclipse 2019: 26 दिसंबर को लगेगा साल का आखिरी सूर्य ग्रहण, बंद रहेगा सबरीमाला मंदिर  
26 दिसंबर को साल 2019 का आखिरी सूर्य ग्रहण लगेगा
इस दौरान सबरीमाला मंदिर के कपाट 4 घंटे के लिए बंद रहेंगे
प्रतिदिन की परंपरागत पूजा के बाद मंदिर बंद किया जाएगा
त्रावणकोर देवस्वोम बोर्ड (टीडीबी) ने रविवार को कहा कि गर्भगृह उस दिन (26 दिसंबर को) सुबह साढ़े सात से पूर्वाह्न साढ़े 11 बजे के बीच बंद रहेगा. उस दिन सूर्यग्रहण सुबह आठ बज कर छह मिनट से पूर्वाह्न 11 बज कर 13 मिनट तक रहेगा.
मंदिर के कार्यकारी अधिकारी ने एक बयान में कहा कि प्रतिदिन की परंपरागत पूजा और अनुष्ठान के बाद मंदिर बंद कर दिया जाएगा. इसे सूर्यग्रहण के पश्चात शुद्धिकरण के बाद दोबारा खोला जाएगा.
सबरीमला 'तंत्री' (मुख्य पुरोहित) महेश मोहनारू ने कार्यकारी अधिकारी को बताया कि सूर्यग्रहण की अवधि के दौरान मंदिर को खुला रखना सही नहीं है.
 
बोर्ड संचालित मलिकाप्पुरम और पंबा मंदिर भी सूर्यग्रहण के दौरान बंद रहेंगे.